Ek het ook nou net die kennisgewing ontvang. Wat vir my teleurstellend is, is dat daar so min jakkalsjagters op die adreslys is, wat die moeite gedoen het om kommentaar in te dien. En dit terwyl al die groenes soos SPCA, Landmark, Canned Lions ens in hulle volle glorie daar pryk.
In die provinsies waar ek tans die meeste jag (Weskaap, Oos-Kaap en Noord-Kaap) is dit lankal reeds 'n vereiste dat jy bewys van geskikte opleiding moet lewer wanneer jy aansoek doen om 'n permit. Dan moet jy ook nog jou toerusting wat jy het stipuleer sodat hulle kan bepaal of jy voldoende toegerus is vir die taak.
ekt nou onlangs gehoor dat die kursusse wat jy reeds geloop het nie meer geldig gaan wees nie en dat jy nou die nuwe kursus sal moet loop om 'n wettige probleemdierbeheer jagter te wees. Voel vir my of dit my meer gaan affekteer as wat die nuwe wetgewing my gaan raak
Ek weet van die provinsies is nou besig om die kursus inhoud en standaarde te probeer bepaal. Ek wil egter van jou verskil dat die konsep wetgewing jou minder gaan raak.......as dit deurgaan soos dit nou geskryf staan gaan jy moet foto's van die jakkals, van die skade wat hy veroorsaak het en vele meer vereistes moet nakom om 'n permit te bekom om 'n enkel probleemjakkals te dood, maw jy gaan dieselfde proses moet deurgaan vir elke jag. Daar gaan nie jaarpermitte wees soos dit nou die geval is nie.
Soos die konsep nou geskryf staan is daar geen onderskeid gemaak tussen bv 'n luiperd wat skade veroorsaak of 'n jakkals of 'n rooikat wat skade veroorsaak nie, die permitprosedures bly dieselfde.